વડાપ્રધાન નરેન્દ્ર મોદીના મહત્ત્વકાંક્ષી બુલેટ ટ્રેન પ્રોજેક્ટ માટેના જમીન સંપાદન કાયદાને પડકારતી રિટમાં હાઇકોર્ટે કેન્દ્ર સરકારને પક્ષકાર તરીકે જોડવાનો આદેશ કર્યો છે. આ કેસની વધુ સુનાવણી ૧૦મી જુલાઇના રોજ મુકરર કરવામાં આવી છે. શુક્રવારે આ કેસમાં નેશનલ હાઇ સ્પીડ રેલવે કોર્પોરેશન લિ. તરફથી હાઇકોર્ટ સમક્ષ દલીલ કરવામાં આવી હતી કે આ મામલે કેન્દ્ર સરકારને પણ પ્રતિવાદી તરીકે સામેલ કરવા જોઇએ. તેમનું કહેવું હતું કે,‘આ કેસમાં મુખ્ય મુદ્દો એ છે કે જમીન સંપાદનની પ્રક્રિયા રાજ્ય સરકાર તરફથી શરૂ કરી શકાય નહીં કેમ કે જ્યારે એક પ્રોજેક્ટમાં એકથી વધુ રાજ્યોની જમીન સંપાદન કરવાની હોય ત્યારે કેન્દ્ર સરકારની જવાબદારી બને છે.’